3.  การประกอบธุรกิจของแต่ละธุรกิจ

    1.  ลักษณะธุรกิจและบริการ

        1.  ธุรกิจจัดจำหน่ายสายสัญญาณคอมพิวเตอร์และสื่อสาร (Cabling Distribution
            Business)

อินเตอร์ลิ้งค์ ฯ เป็นบริษัทอันดับ 1 ในธุรกิจข่ายสายสัญญาณคอมพิวเตอร์และสื่อสาร
โดยเป็นบริษัทแรกในประเทศไทยที่ได้นำเทคโนโลยีสาย UTP (Unshield Twisted Pair)หรือ
สาย LAN มาเผยแพร่ในประเทศไทย และได้ริเริ่มการผลิตตู้ RACK ใส่อุปกรณ์เครือข่าย
และยังได้นำเทคโนโลยีของ LINK MEDIA CONVERTER
มาเผยแพร่เพื่อเชื่อมโยงระบบคอมพิวเตอร์ให้ไกลและเร็วยิ่งขึ้น
อีกทั้งยังเป็นผู้บุกเบิกระบบเครือข่ายสายโทรศัพท์ที่จัดการได้และรับประกันความทันสมัยอีกด้วย

ธุรกิจจัดจำหน่ายเป็นธุรกิจหลักของบริษัท
โดยเน้นการขายส่งให้ลูกค้านำไปจำหน่ายตัวแทนติดตั้งให้ลูกค้า และเป็นธุรกิจที่มีการขายทุกวัน
โดยสินค้าที่บริษัทเป็นผู้จัดจำหน่าย (Distributor) ได้แก่

-   สายสัญญาณและคอนเนคเตอร์ สำหรับระบบคอมพิวเตอร์, ระบบ Fiber Optic,
    ระบบโทรศัพท์, และระบบสื่อสารโทรคมนาคมยี่ห้อ LINK จากประเทศอเมริกา

-   สายสัญญาณและคอนเนคเตอร์ สำหรับระบบคอมพิวเตอร์และระบบ Fiber Optic ยี่ห้อ AMP
    จากประเทศอเมริกา

-   ตู้ใส่อุปกรณ์คอมพิวเตอร์ อุปกรณ์เครือข่าย อุปกรณ์สื่อสารและอุปกรณ์กระจายสายสัญญาณ

  ยี่ห้อ 19” GERMANY EXPORT RACK ผลิตในประเทศไทย และส่งออกไปทั่วโลก

-   สายสัญญาณ COAXIAL และ MULTICORE ยี่ห้อ INTERLINK
    ซึ่งเป็นสายคุณภาพสูงและผลิตตามข้อกำหนดจากสหรัฐอเมริกา

สินค้าที่บริษัทเป็นผู้ผลิต, จัดจำหน่าย และส่งออก (Manufacture, Distributor and
Export)

-   ตู้ใส่อุปกรณ์คอมพิวเตอร์ อุปกรณ์เครือข่ายอุปกรณ์สื่อสาร และอุปกรณ์กระจายสายสัญญาณยี่ห้อ
    19” GERMANY EXPORT RACK ผลิตในประเทศไทยและส่งออกไปทั่วโลก

ปัจจุบันบริษัทมีตัวแทนจำหน่าย (Dealer) อยู่กว่า 5,000 ราย ครอบคลุมทั้งกรุงเทพฯ
และปริมณฑล และต่างจังหวัด และเพื่อเป็นการกระจายสินค้าและบริการได้อย่างรวดเร็วมากยิ่งขึ้น
อีกทั้งเพื่อยึดตลาดในภูมิภาค บริษัทจึงได้เปิดสาขาภาคเหนือที่จังหวัดเชียงใหม่ เมื่อเดือนมิถุนายน
พ.ศ.2548 และสาขาภาคใต้ที่อำเภอ หาดใหญ่ เมื่อเดือนพฤษภาคม พ.ศ.2549
โดยยังมีแผนงานเตรียมเปิดสาขาเพื่อให้ครอบคลุมทุกภาคทั่วประเทศ อีก 2 ภาค ได้แก่
ภาคตะวันออกเฉียงเหนือ และภาคตะวันออก และบริษัทยังจัดให้มีโครงการ “ส่งฟรีทั่วไทย”
เพื่อให้ตัวแทนในต่างจังหวัดสามารถซื้อสินค้าไปจำหน่ายในราคาเดียวกับกรุงเทพฯ
นอกจากนั้นบริษัทยังมีตัวแทนจำหน่ายต่างประเทศที่ประเทศลาว 3 ราย และประเทศเวียดนาม 1
รายอีกด้วย

บริษัทยังได้นำนวัตกรรมการจัดการ (Innovation Management) “One Stop Service
โดยทีมเลขาฝ่ายขาย” ซึ่งเพรียบพร้อมด้วยหัวใจบริการ
และผ่านการอบรมทั้งด้านเทคนิคและการบริการที่ดีกว่า เพื่อจะสามารถให้บริการลูกค้าในทุกๆ เรื่อง
เช่น สอบถามราคา, ทำใบเสนอราคา, ตอบข้อมูลเทคนิค, ตอบรับการสั่งซื้อ,
ประสานการจัดส่งสินค้า และติดตามการจัดส่งสินค้าถึงมือลูกค้า
และยังเป็นศูนย์กลางในการรับข้อความและติดตามงานแทนพนักงานขาย
เพื่ออำนวยความสะดวกให้แก่ลูกค้าในทุกๆ เรื่อง

และเนื่องจากเทคโนโลยีในการออกแบบและติดตั้งระบบสายสัญญาณคอมพิวเตอร์เป็นวิทยาการใหม่สำหรับคนไทย
บริษัทยังได้ริเริ่มโครงการอบรมและให้ความรู้ “วิธีการออกแบบและติดตั้งระบบสายสัญญาณ”
โดยได้ริเริ่มตั้งแต่ปี พ.ศ. 2538
และเปิดอบรมทุกเดือนตลอดจนการจัดสัมมนาเพื่อเกี่ยวกับผลิตภัณฑ์และเทคโนโลยีใหม่ๆ
อย่างต่อเนื่อง รวมถึงการจัดสัมมนาภายใต้โครงการ INTERLINK ROAD SHOW
สำหรับลูกค้าต่างจังหวัดทุกภาคทั่วประเทศ
ซึ่งโครงการดังกล่าวได้รับการตอบรับเป็นอย่างดีจากผู้ที่สนใจทั้งภาครัฐและเอกชน
นับจนถึงปัจจุบันมีผู้ผ่านการฝึกอบรมจากบริษัทแล้วไม่น้อยกว่า 10,000 คน
ซึ่งบุคคลเหล่านี้จะเป็นฐานลูกค้าที่สำคัญให้แก่บริษัท และสินค้าที่บริษัทจัดจำหน่ายต่อไป

ด้วยความพร้อมของทีมขายที่ประกอบไปด้วยบุคลากรที่มีความคล่องตัวอย่างสูง
ทีมงานวิศวกรสนับสนุนที่ผ่านการฝึกอบรมมาอย่างหนัก
และมีความเชี่ยวชาญจากประสบการณ์งานติดตั้งมากว่า 15 ปี รวมทั้งทีมการตลาดที่คอยสร้างสรรค์
บริษัทจึงได้รับความไว้วางใจจากลูกค้าทั้งภาครัฐและเอกชนทั่วประเทศในการเลือกใช้ผลิตภัณฑ์ที่บริษัทจัดจำหน่าย
อาทิเช่น บริษัท การบินไทย จำกัด (มหาชน), บริษัท ทีโอที จำกัด (มหาชน),
บริษัทท่าอากาศยานไทย จำกัด (มหาชน), การไฟฟ้าการผลิตแห่งประเทศไทย,
การไฟฟ้านครหลวง, การไฟฟ้าส่วนภูมิภาค และการสื่อสารแห่งประเทศไทย เป็นต้น
นอกจากนี้ยังมีธนาคาร บริษัทเงินทุนหลักทรัพย์ มหาวิทยาลัย โรงเรียน โรงพยาบาล
ตลอดจนบริษัทเอกชนอีกมากมายที่ให้ความไว้วางใจ เลือกใช้ผลิตภัณฑ์ที่บริษัทจำหน่าย
และเนื่องจากบริษัทเป็นผู้ริเริ่มตลาดและยังเป็นผู้จัดจำหน่ายสินค้าที่มีคุณภาพติดอันดับโลก
ดังนั้นจึงทำให้บริษัทสามารถครองความเป็นผู้นำอันดับ 1
ในธุรกิจข่ายสายสัญญาณคอมพิวเตอร์และสื่อสารโทรคมนาคมมาโดยตลอด

1.  ธุรกิจวิศวกรรมวางระบบเครือข่ายและสายใยแก้ว (Cabling Engineering Business)

นอกจากการเป็น “บริษัทผู้จัดจำหน่ายอุปกรณ์ข่ายสายสัญญาณคอมพิวเตอร์
และสื่อสารโทรคมนาคมที่ใหญ่ที่สุดในประเทศไทย” แล้วบริษัทยังได้ลงทุนด้านเครื่องมือพิเศษ
ตลอดจนเครื่องทดสอบประสิทธิภาพสูง และยังมีทีมวิศวกรที่มีความรู้ ความชำนาญ และประสบการณ์
เพื่อให้การปรึกษา แนะนำ และสนับสนุนด้านเทคนิค
ระบบข่ายสายสัญญาณให้แก่ลูกค้าทุกท่านทั้งในเขตกรุงเทพฯ ปริมณฑลและต่างจังหวัด
ภายใต้นโยบายบริการที่ดีกว่า ได้แก่ “ทันใจ ทั่วไทย” ดังนั้นในปี พ.ศ. 2547 ที่ผ่านมา
บริษัทได้ต่อยอดธุรกิจการขายประจำไปสู่การนำสินค้าที่ขายมาเสนอรวมเป็นโซลูชั่นพร้อมการติดตั้ง
โดยเน้นเฉพาะโครงการขนาดใหญ่ที่ไม่แข่งขันกับลูกค้าของบริษัท
ซึ่งถือเป็นความสำเร็จในการขยายธุรกิจโดย
บริษัทได้รับความไว้วางใจให้เป็นผู้ติดตั้งระบบสายสัญญาณให้กับโครงการที่ใหญ่ที่สุดในประเทศไทย
ได้แก่ สนามบินสุวรรณภูมิ มูลค่างานมากกว่า 500 ล้านบาท
ทำให้บริษัทมีผลงานที่จะรุกต่อเนื่องไปสู่โครงการอื่นๆ เพื่อขยายธุรกิจวิศวกรรมให้กว้างไกล
ซึ่งขอบเขตงานบริการธุรกิจวิศวกรรมวางระบบ มีดังต่อไปนี้

-   รับเหมาติดตั้งระบบสายสัญญาณคอมพิวเตอร์ สายสัญญาณโทรศัพท์
    และสายสื่อสารโทรคมนาคมทั้งภายในและภายนอกอาคาร ทั้งสายชนิด UTP และ FIBER
    OPTIC สำหรับงานโครงการที่ต้องการความเชี่ยวชาญ และชำนาญเป็นพิเศษ

-   รับเหมาเข้าสาย (Terminate) เชื่อมสาย (Splice) จัดสาย (Commissioning)
    ทดสอบ (Testing) และให้การประกอบสายคอมพิวเตอร์และสื่อสาร (Cable Assembly)
    ทั้งชนิด UTP และ FIBER OPTIC พร้อมการทดสอบ และรับประกันผลงาน

-   ออกแบบและให้คำปรึกษาในการวางสายสัญญาณอัจฉริยะสำหรับอาคารและสำนักงานในอนาคต

-   ออกแบบระบบข่ายสายสัญญาณโทรศัพท์ที่จัดการได้ และรับประกันความทันสมัย

-   วางระบบเครือข่าย (Network) โทรคมนาคม (Telecommunication)
    เทคโนโลยีและสารสนเทศ (IT) ครบวงจร

-   ออกแบบและติดตั้งงานโครงการขนาดใหญ่ที่เกี่ยวข้องกับระบบข่ายสายทุกชนิด ทั้ง Fiber
    Optic, Submarine และสายส่งต่างๆ ทุกชนิด

จากประสบการณ์ ความชำนาญ บุคลากรและเครื่องมือเครื่องทดสอบ ทำให้อินเตอร์ลิ้งค์ฯ
ได้รับความไว้วางใจให้เป็นผู้วางระบบมากกว่า 1,000 โครงการ
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ และความเป็นมืออาชีพ
อาทิ สนามบินสุวรรณภูมิ (สนามบินที่ใหญ่ที่สุดในเอเซีย), บริษัท ทีโอที จำกัด (มหาชน), บริษัท
การบินไทย จำกัด (มหาชน), บริษัท ยูไนเต็ด คอมมูนิเคชั่น จำกัด (มหาชน),
การไฟฟ้าส่วนภูมิภาค, การไฟฟ้านครหลวง, การไฟฟ้าฝ่ายผลิตแห่งประเทศไทย,
ธนาคารกรุงไทย, ธนาคารกสิกรไทย, ธนาคารนครหลวงไทย, ธนาคารไทยพาณิชย์ จำกัด
(มหาชน), ธนาคารออมสิน, บริษัท เงินทุนหลักทรัพย์เกียรตินาคิน จำกัด,
มหาวิทยาลัยธรรมศาสตร์ ศูนย์รังสิต, มหาวิทยาลัยกรุงเทพ, มหาวิทยาลัยขอนแก่น,
มหาวิทยาลัยอัสสัมชัญ, มหาวิทยาลัยชินวัตร,
สถาบันเทคโนโลยีพระจอมเกล้าเจ้าคุณทหารลาดกระบัง. สถาบันราชภัฎทั่วประเทศ, บริษัท ทีเอ
ออเร้นท์ จำกัด, บริษัท เทเลคอมเอเซีย คอร์ปอเรชั่น จำกัด (มหาชน), บริษัท
เชลล์แห่งประเทศไทย จำกัด, บริษัทซีเอ็ดยูเคชั่น จำกัด (มหาชน), บริษัท ปูนซิเมนท์นครหลวง
จำกัด, บริษัท ผลิตไฟฟ้า จำกัด (มหาชน) และ บริษัท อายิโน๊ะโมะโต๊ะ จำกัด ฯลฯ

ด้วยผลงาน และประสบการณ์ข้างต้น
โดยเฉพาะผลงานการเป็นผู้รับเหมาติดตั้งระบบสายสื่อสารของสนามบินสุวรรณภูมิ
ซึ่งเป็นผลงานการติดตั้งสายสัญญาณที่ใหญ่ที่สุดในแถบเอเชีย
ย่อมสามารถพิสูจน์ถึงความมั่นใจในการที่ท่านจะมอบความไว้วางใจให้อินเตอร์ลิ้งค์ฯ
เป็นผู้ติดตั้งสายสัญญาณที่ทรงประสิทธิภาพ และได้มาตรฐานระดับโลก
และบริษัทตั้งเป้าหมายเป็นผู้วางระบบ Fiber Optic ที่ใหญ่ที่สุดในประเทศไทย
และยังมีความพร้อมสำหรับโครงการข่ายสายขนาดใหญ่ทุกชนิด
พร้อมกันนี้บริษัทยังได้ค้นคิดนวัตกรรมวิศวกรรมข่ายสาย เพื่อรองรับการพัฒนาประเทศ
โดยได้บุกเบิกระบบเครือข่ายสายโทรศัพท์ที่จัดการได้พร้อมรับประกันความทันสมัย
เพื่อสร้างให้ประเทศไทยมีความรุดหน้าทางด้านเทคโนโลยีสารสนเทศ
โดยพร้อมจะเพิ่มขีดความสามารถในการแข่งขันทางธุรกิจให้แก่ท่าน
และตัดปัญหาจากผู้รับเหมาที่ขาดความชำนาญ
ซึ่งอาจจะทำให้ท่านต้องเสียเวลาและค่าใช้จ่ายในการซ่อมบำรุง
หรือไม่สามารถปรับเปลี่ยนได้ตามความต้องการของท่านในอนาคต
เพราะโลกของการสื่อสารนั้นเปลี่ยนแปลงรวดเร็วเสมอ

1.  การตลาดและภาวะการแข่งขัน

    1.  ภาพรวมของอุตสาหกรรมและแนวโน้ม

เทคโนโลยีสารสนเทศและการสื่อสารมีการเปลี่ยนแปลงอย่างรวดเร็ว
โลกมีการพัฒนาและประยุกต์ใช้ระบบเทคโนโลยีสารสนเทศและการสื่อสารในทุกด้าน
การเกิดขึ้นของอินเตอร์เน็ตทำให้มนุษย์สามารถสื่อสารกันได้อย่างรวดเร็ว
ทั้งยังลดเวลาในการติดต่อสื่อสารและลดต้นทุนในการรับรู้ข่าวสารข้อมูล
ทำให้ทั้งภาครัฐและเอกชนของประเทศไทย ต้องปรับตัวเพื่อก้าวให้ทันกับพัฒนาการทางเทคโนโลยี
อีกทั้งยังเป็นการลดต้นทุนการผลิตและการดำเนินงานในระยะยาว
และช่วยจัดระเบียบภายในองค์กรทั้งในรูปแบบของฐานข้อมูลและขั้นตอนการทำงานอีกด้วย
ซึ่งในปัจจุบันมีผู้ให้บริการที่เกี่ยวข้องกับเทคโนโลยีและระบบสารสนเทศมากมาย
โดยสามารถแบ่งบริการออกได้เป็น 4 ส่วนใหญ่ๆ ได้แก่

1.  สื่อสาร (Communication) ได้แก่
    ตลาดและข้อมูลการให้บริการด้านสื่อสารโทรคมนาคมทั้งหมด
    ซึ่งในอดีตจะเน้นเฉพาะโทรศัพท์และการสื่อสารทางเสียงเป็นส่วนใหญ่
    แต่ปัจจุบันได้รวมการสื่อสารข้อมูลและภาพเข้าไปด้วย

2.  คอมพิวเตอร์ (Hardware) ได้แก่ ตัวเครื่องคอมพิวเตอร์ อุปกรณ์ต่อพ่วง
    และอุปกรณ์ที่เกี่ยวข้องคอมพิวเตอร์ทั้งหมด

3.  โปรแกรม (Software) ได้แก่โปรแกรมทุกชนิดที่ผู้ใช้ (User)
    สามารถนำไปใช้งานในคอมพิวเตอร์ส่วนบุคคลได้ทันที เช่นโปรแกรมผู้ควบคุมระบบ
    (Operating System) อย่างโปรแกรมไมโครซอฟท์วินโดวส์
    หรือโปรแกรมสำหรับทำงานอย่างเช่นโปรแกรม Microsoft Office
    รวมถึงโปรแกรมประยุกต์ต่างๆ ที่ออกแบบมาเฉพาะงาน เช่น Database, ERP เป็นต้น

  4. การให้คำแนะนำและบำรุงรักษาระบบ (IT Services or Computer Service)
  รวมงานเครือข่ายและ สายสัญญาณสำหรับคอมพิวเตอร์ทั้งหมด

หมายเหตุ : บริการของบริษัทส่วนใหญ่จัดอยู่ในประเภทที่ 4 และกำลังก้าวไปสู่ประเภทที่ 1
บางส่วน

ในช่วงปี 1997 – 2006
แนวโน้มอุตสาหกรรมเทคโนโลยีสารสนเทศมีการเติบโตอย่างเห็นได้ชัดจากมูลค่าตลาดรวมเท่ากับ
49,139 ล้านบาทในปี 2000 เพิ่มขึ้นเป็น 103,191 ล้านบาทในปี 2004
หรือเพิ่มขึ้นกว่าหนึ่งเท่าตัว
และเมื่อมีการศึกษาตัวตลาดรวมทั้งตลาดของอุตสาหกรรมเทคโนโลยีสารสนเทศและการสื่อสาร
(ICT) ตั้งแต่ปี 2005
ซึ่งรวมการสื่อสารเข้าไปจะเห็นมูลค่าของตลาดสื่อสารและการเติบโตที่สูงมาก
สามารถแสดงให้เห็นได้จากกราฟ Thailand ICT Market 2005 ดังต่อไปนี้

[]* ที่มา : ATCI, ATSL, CAT - VG, INA, CTEC

จากวิกฤติเศรษฐกิจในปี 2540
หลายองค์กรทั้งภาครัฐและเอกชนได้มีการชลอตัวของค่าใช้จ่ายในด้านเทคโนโลยีสารสนเทศทำให้การเติบโตในช่วงก่อนปี
2545 มีการชลอตัวตามอย่างเห็นได้ชัด อย่างไรก็ดี
เมื่อรัฐบาลมีนโยบายส่งเสริมให้ประเทศไทยก้าวทันการพัฒนาเทคโนโลยีสารสนเทศของโลกโดยมีนโยบายกำหนดกลยุทธ์การพัฒนาโดยใช้เทคโนโลยีสารสนเทศที่สำคัญไว้
5 กลุ่ม * คือ

-   เทคโนโลยีสารสนเทศเพื่อการพัฒนาด้านภาครัฐ (e-Government)

-   เทคโนโลยีสารสนเทศเพื่อการพัฒนาด้านพาณิชย์ (e-Commerce)

-   เทคโนโลยีสารสนเทศเพื่อการพัฒนาด้านอุตสาหกรรม (e-Industry)

-   เทคโนโลยีสารสนเทศเพื่อการพัฒนาด้านการศึกษา (e-Education)

-   เทคโนโลยีสารสนเทศเพื่อการพัฒนาด้านสังคม (e-Society)

  * จากแผนแม่บทเทคโนโลยีสารสนเทศและการสื่อสารของประเทศไทย พ.ศ. 2545 - 2549

และเมื่อประกอบกับสภาพเศรษฐกิจที่เริ่มพื้นตัวตั้งแต่ปลายปี 2545
จึงส่งสัญญาณให้มีการปรับตัวทั้งภาครัฐและเอกชนในการเปลี่ยนรูปแบบขององค์กรให้มีการใช้เทคโนโลยีเข้ามาช่วยมากขึ้น
จากเหตุการณ์ดังกล่าว
ทำให้มูลค่าตลาดรวมของอุตสาหกรรมไอทีในประเทศไทยสูงขึ้นอย่างต่อเนื่องทุกปี
โดยที่ไทยถือเป็นหนึ่งในไม่กี่ประเทศทั่วโลกที่ยังมีอัตราการเจริญเติบโตของอุตสาหกรรมในระดับกว่าร้อยละ
15 ขึ้นไป [1]ซึ่งแสดงให้เห็นถึงความต้องการที่ยังมีอยู่สูงสำหรับตลาดไอทีในประเทศไทย
และเมื่อแยกตามประเภทของผู้ใช้นั้น จะเห็นว่าแนวโน้มในปี 2548 ภาครัฐบาล และภาคการบริการ
เป็นส่วนที่มีการขยายตัวสูงคาดว่าจะมีการเติบโต ประมาณ 15 – 20 %
เมื่อเทียบกับมูลค่าตลาดในปี 2547

ตาราง 3.1
แนวโน้มมูลค่าตลาดของอุตสาหกรรมเทคโนโลยีสารสนเทศและการสื่อสารแยกตามประเภทผู้ใช้งาน
ในปี 2547 – 2548

+--------------------------+-------------+-------------+-------------+
| Segment                  | 2004        | 2005        | Growth      |
|                          |             |             |             |
|                          | M           | M           |             |
|                          | illion Baht | illion Baht |             |
+--------------------------+-------------+-------------+-------------+
| Government &             | 15,300      | 18,300      | 15 - 20 %   |
|                          |             |             |             |
| State Enterprise &       |             |             |             |
| Education                |             |             |             |
+--------------------------+-------------+-------------+-------------+
| Professional Services    | 18,064      | 21,600      | 15 - 20 %   |
+--------------------------+-------------+-------------+-------------+
| Consumer                 | 22,000      | 23,000      | < 5 %       |
+--------------------------+-------------+-------------+-------------+
| ที่มา : NECTEC             |             |             |             |
+--------------------------+-------------+-------------+-------------+

จากการแยกประเภทตามผู้ใช้งานข้างต้น
ธุรกิจของบริษัทสามารถจัดเข้าได้ในทุกประเภทของผู้ใช้เนื่องจากอุปกรณ์ข่ายสายสัญญาณและสื่อสารโทรคมนาคมนั้นมีความจำเป็นต่อทุกระบบเทคโนโลยี
ซึ่งหากการใช้เทคโนโลยีสารสนเทศและการสื่อสารโดยรวมมีการเติบโตขึ้น
ยอดขายของบริษัทก็มีแนวโน้มที่จะเติบโตตามการขยายตัวดังกล่าว

การเติบโตอย่างต่อเนื่องของอุตสาหกรรมเทคโนโลยีสารสนเทศในประเทศไทย
งบประมาณภาครัฐที่สนับสนุนการปรับปรุงเทคโนโลยีสารสนเทศให้ทันสมัยขึ้น
ประกอบกับการพัฒนาสินค้าที่เกี่ยวข้องกับเทคโนโลยีสารสนเทศและสื่อสารทั้งในและต่างประเทศ
จะยังคงเป็นปัจจัยที่ทำให้ตลาดภายในประเทศมีการขยายตัวในระดับที่สูงมาก
ซึ่งบริษัทในฐานะผู้นำอันดับ 1 ในธุรกิจข่ายสายสัญญาณคอมพิวเตอร์และสื่อสาร
โดยเป็นทั้งตัวแทนจัดจำหน่าย และผู้นำเข้า อีกทั้งยังเป็นผู้วางระบบเครือข่ายและสายใยแก้ว
ทำให้บริษัทจัดว่าอยู่ในอุตสาหกรรมนี้ทั้งทางด้าน สื่อสารและคอมพิวเตอร์
จึงมีโอกาสที่จะเติบโตพร้อมกับการขยายตัวของอุตสาหกรรมด้านเทคโนโลยีสารสนเทศและการสื่อสาร
ไปในทิศทางเดียวกัน

3.2.2 สภาวะการแข่งขันและกลยุทธ์ในการแข่งขัน

การเติบโตในอุตสาหกรรมเทคโนโลยีสารสนเทศและการสื่อสาร
ทำให้มีความต้องการในระบบคอมพิวเตอร์และระบบเครือข่ายภายในองค์กร (Local Area
Network, LAN) มากขึ้น
และความจำเป็นพื้นฐานที่จะทำให้คอมพิวเตอร์สื่อสารกันได้คือระบบข่ายสายสัญญาณ ดังนั้น
จึงมีสินค้าด้านข่ายสายหลากหลายยี่ห้อ และวิธีการทางการตลาดที่แตกต่างกันออกไป ในขณะเดียวกัน
ก็จะมีผู้ให้บริการรับเหมาติดตั้งเพิ่มมากขึ้นเรื่อยๆ ตามการเติบโตของอุตสาหกรรม
แต่ผู้ที่มีความเชี่ยวชาญและมีสินค้า หรือเป็นผู้นำเข้า กลับมีจำนวนน้อยราย ดังนั้น
ในแต่ละสายธุรกิจของบริษัท จึงมีสภาพการแข่งขันไม่เหมือนกัน กล่าวคือ

1.  ธุรกิจจัดจำหน่ายสายสัญญาณ : มีการแข่งขันกันไม่รุนแรง
    เนื่องจากสินค้าอุปกรณ์ข่ายสายสัญญาณ เป็นสินค้าที่ต้องมีการกำหนดคุณภาพในการใช้งาน
    ดังนั้นจึงต้องการสินค้าที่มีการรับประกันคุณภาพจากผู้ขาย
    ธุรกิจการจัดจำหน่ายนี้จึงเป็นธุรกิจที่แข่งขันกันที่ชื่อเสียงและคุณภาพของสินค้า
    ความหลากหลายของผลิตภัณฑ์ และบริการที่เสนอให้ลูกค้า
    โดยอาจมีปัจจัยด้านราคาเสริมการตัดสินใจซื้อสินค้า คู่แข่งขันของบริษัทในธุรกิจนี้ ได้แก่
    Anixter, KP Trading, Synnex, MVT เป็นต้น

บริษัทนับเป็นตัวแทนจัดจำหน่ายสินค้าข่ายสายสัญญาณคอมพิวเตอร์และการสื่อสารโทรคมนาคมและสารสนเทศชั้นนำของประเทศหากพิจารณาจากยอดจำหน่าย
และการทำการตลาดที่บริษัทให้ความสำคัญและปฏิบัติมาโดยตลอด
โดยที่บริษัทมีการทำการตลาดให้แก่สินค้าตลอดเวลา ทั้งการตลาดในเชิงรุก
ได้แก่การจัดการส่งเสริมการจำหน่าย การโฆษณาประชาสัมพันธ์
และการขยายฐานลูกค้าได้แก่การจัดอบรมสัมมนา หรือการจัดงานเปิดตัวสินค้าใหม่ เป็นต้น
ซึ่งนโยบายการขายสินค้าของบริษัทได้แก่ “สินค้าคุณภาพ ราคาที่ถูกกว่า และ การบริการที่ดีกว่า”
ทำให้บริษัทมีชื่อเสียงเป็นผู้นำอับดับ 1
ด้านผลิตภัณฑ์ข่ายสายสัญญาณมาตลอดตั้งแต่เริ่มก่อตั้งบริษัทเป็นต้นมา นอกจากนี้
บริษัทยังเป็นผู้ริเริ่มนวัตกรรมการบริหาร (Innovation Management) ในรูปแบบ
“เลขาฝ่ายขาย” ซึ่งเป็นการให้บริการลูกค้าแบบ One Stop Service
ที่สามารถให้บริการลูกค้าได้ รวดเร็วและตัดอุปสรรคและความยุ่งยากในการติดต่อธุรกิจได้อีกด้วย

2.  ธุรกิจวิศวกรรมวางระบบ : การแข่งขันในธุรกิจวิศวกรรมเป็นการแข่งขันที่มีคู่แข่งน้อยราย
    เนื่องจากหาผู้ที่มีความชำนาญเฉพาะการวางระบบข่ายสายสัญญาณที่มีความพร้อมได้ไม่มากนัก
    และผู้รับเหมาวางสายสัญญาณทั่วไปก็ไม่มีการลงทุนในอุปกรณ์การติดตั้งและทดสอบที่มีราคาสูง
    ดังนั้น คู่แข่งที่รับงานโครงการเช่นเดียวกับบริษัทจึงมีจำนวนน้อย ได้แก่ Datacraft และ
    Wirer & Wireless เป็นต้น นอกจากนี้
    บริษัทยังเป็นผู้รับเหมาติดตั้งระบบข่ายสายคอมพิวเตอร์และการสื่อสารโทรคมนาคมที่เป็นที่ยอมรับโดยทั่วไปโดยมีผลงานที่ผ่านมาเป็นเครื่องรับประกันคุณภาพได้เป็นอย่างดี
    กลยุทธ์ทางการตลาดของบริษัทจึงอยู่ที่ผลงานที่มีคุณภาพและต้นทุนสินค้าที่ต่ำเนื่องจากบริษัทมีอำนาจการต่อรองด้านราคาสินค้าที่ใช้เป็นวัตถุดิบหลักในโครงการซึ่งบริษัทเป็นผู้จัดจำหน่ายที่ได้รับแต่งตั้งโดยตรงจากผู้ผลิตสินค้า
    ทำให้บริษัทสามารถแข่งขันในงานประมูลโครงการได้อย่างมีประสิทธิภาพ
    (ตัวอย่างโครงการที่เป็นผลงานของบริษัทตามข้อ 3.1.2)
    และทำให้ลูกค้าเลือกที่จะใช้บริการของบริษัทเป็นประจำ

    3.  การจำหน่ายและช่องทางการจำหน่าย

        ธุรกิจจัดจำหน่ายสายสัญญาณ
        บริษัทเป็นผู้จัดจำหน่ายผลิตภัณฑ์และอุปกรณ์ขายสายสัญญาณหลายยี่ห้อ ได้แก่

-   AMP

-   LINK

-   KRONE

-   INTERLINK

-   19” GERMANY EXPORT RACK

การจำหน่ายสินค้าของบริษัทเน้นการขายส่งให้ผู้แทนจำหน่าย (Dealer) และผู้รับเหมางานแบบ
(Contractor) มีทั้งในรูปแบบของการติดต่อเข้าหาลูกค้าที่มีศักยภาพในการนำธุรกิจ
และลูกค้าที่ติดต่อเข้ามาที่บริษัทโดยตรง ได้รับการแนะนำต่อกันมา
หรือจากการโฆษณาในสื่อนิตยสารคอมพิวเตอร์ สื่อหนังสือพิมพ์ และสื่อวิทยุ
ซึ่งบริษัทจะมีแคตตาลอคสินค้าพร้อมราคา ซึ่งปรับเปลี่ยนทุก 3 - 6 เดือน
หรือราคาในโฮมเพจของบริษัท หรือทำการเสนอราคาให้ลูกค้าพิจารณาก่อนการตัดสินใจ
และจะจัดส่งให้ภายในระยะเวลาไม่เกิน 3 วัน
บริษัทจะบันทึกรายละเอียดการสั่งซื้อสินค้าของลูกค้าทุกรายที่บริษัทมีการติดต่อทำใบเสนอราคา
เพื่อใช้เป็นฐานข้อมูลลูกค้าในการทำแผนการตลาดในอนาคต เพื่อเป็นการรุกตลาดภูมิภาค
บริษัทได้เปิดสาขาใน 2 ภูมิภาคหลักได้แก่ ภาคเหนือที่ จ.เชียงใหม่ และภาคใต้ที่ อ.หาดใหญ่
และภายในปี 2551 บริษัทมีแผนงานที่จะเปิดสาขาเพิ่มนอกจากสาขาเชียงใหม่ และ หาดใหญ่
(สงขลา) แล้วได้แก่ ขอนแก่นและระยอง เพื่อให้ลูกค้าสามารถติดต่อกับบริษัทได้สะดวกยิ่งขึ้น
และเป็นการกระจายสินค้าไปสู่จังหวัดหลักๆในส่วนภูมิภาคได้อย่างมีประสิทธิภาพ
อีกทั้งเพื่อให้บริษัทมีสินค้าไว้บริการครอบคลุมในส่วนภูมิภาคของประเทศไทยได้ทั่วถึง
บริษัทจึงได้จัดให้มีโครงการ “ส่งฟรีทั่วไทย” กล่าวคือ ลูกค้าตัวแทนจำหน่ายในต่างจังหวัด
สามารถสั่งซื้อสินค้าได้ในราคาเดียวกันกับลูกค้าในกรุงเทพฯและปริมณฑล
โดยบริษัทเป็นผู้รับผิดชอบค่าใช้จ่ายในการขนส่งไปยังส่วนภูมิภาคทั่วประเทศ
และบริษัทยังได้ร่วมมือกับบริษัท สปิริต เอ็นเตอร์ไพรซ์ จำกัด
ซึ่งเป็นบริษัทร่วมลงทุนระหว่างบริษัทคอมพิวเตอร์มากกว่า 50
รายทั่วประเทศโดยบริษัทมีส่วนร่วมลงทุนในสัดส่วนร้อยละ 1.67 และให้บริษัท สปิริต
เอ็นเตอร์ไพรซ์ จำกัดร่วมกระจายสินค้าและบริการของบริษัทสู่ทั่วทุกภูมิภาคของประเทศอีกด้วย

ธุรกิจวิศวกรรมวางระบบ
เนื่องจากบริษัทเป็นผู้จัดจำหน่ายผลิตภัณฑ์และอุปกรณ์ข่ายสายสัญญาณและเป็นผู้บุกเบิกธุรกิจในลำดับต้นๆของประเทศไทย
เมื่อลูกค้าสั่งซื้อสินค้าจากบริษัท บริษัทได้มีการเสนอบริการด้านการรับเหมาติดตั้ง
และการทดสอบไปด้วย อีกทั้งจากประสบการณ์และผลงานที่ผ่านมา
ทำให้ลูกค้ารายใหญ่มีความมั่นใจในความชำนาญของบริการที่จะจ้างเหมาให้เป็นผู้รับเหมาในโครงการระดับใหญ่
โดยเฉพาะอย่างยิ่งโครงการที่ต้องใช้ประสบการณ์และความชำนาญ
ตลอดจนเงินทุนหมุนเวียนจำนวนมาก

ณ ปัจจุบัน บริษัทมีลูกค้าที่เป็นตัวแทนจำหน่ายที่ซื้อสินค้าของบริษัทไปจำหน่ายปลีกต่อมากกว่า 5,000
รายทั่วประเทศ คิดเป็นสัดส่วนการขายประมาณร้อยละ 60 ของยอดขาย
และลูกค้างานโครงการวางระบบ คิดเป็นสัดส่วนรายได้ประมาณร้อยละ 40 ของยอดรายได้

[]

3.  ลักษณะลูกค้าและกลุ่มลูกค้าเป้าหมาย

    ธุรกิจจัดจำหน่ายสายสัญญาณ

    กลุ่มลูกค้าเป้าหมายของบริษัทแบ่งได้ตามแผนกงานในบริษัท ได้แก่

1.  ผู้แทนจำหน่ายและผู้รับเหมา (Dealers & Contractors) :
    เป็นลูกค้าที่นำสินค้าของบริษัทไปจำหน่ายปลีกต่อ หรือนำไปติดตั้งให้แก่ลูกค้า ซึ่ง ณ ปัจจุบัน
    บริษัทมีจำนวนลูกค้าประเภทนี้มากกว่า 5,000 ราย ทั่วประเทศ เช่น
    บริษัทผู้ค้าคอมพิวเตอร์ขนาดใหญ่ ได้แก่ IBM, AIT, IRCP, SVOA เป็นต้น
    และบริษัทผู้ค้าคอมพิวเตอร์ขนาดกลางและเล็กโดยทั่วไป รวมทั้งบริษัทที่มีโซลูชั่นด้านซอฟต์แวร์
    เป็นต้น สำหรับผู้รับเหมาได้แก่ ผู้รับเหมาด้านไฟฟ้าและสื่อสารทั้งขนาดใหญ่และขนาดเล็ก
    ทั่วประเทศ รวมทั้งบริษัทสื่อสารขนาดใหญ่ เช่น บมจ. เทเลคอม เอเชีย บมจ. ทีทีแอนด์ที
    บมจ. สามารถ เทเลคอมมิวนิเคชั่น บมจ. ล็อกซ์เล่ย์ เป็นต้น
    โดยสัดส่วนการขายให้แก่ลูกค้าในกลุ่มนี้คิดเป็นร้อยละ 90 ของยอดขายรวมของธุรกิจ

2.  ลูกค้าองค์กร : เป็นหน่วยงานทั้งภาคเอกชน รัฐบาล
    และรัฐวิสาหกิจที่มีความต้องการใช้อุปกรณ์ข่ายสายสัญญาณโดยตรง ยกตัวอย่างเช่น บมจ.
    ทศท. คอร์ปอเรชั่น บมจ. กสท.โทรคมนาคม การไฟฟ้าฝ่ายผลิตแห่งประเทศไทย บมจ.
    ธนาคารไทยพาณิชย์ ทุกสาขา เป็นต้น
    โดยฝ่ายการขายและการตลาดจะเป็นผู้ติดต่อลูกค้าในส่วนนี้โดยตรง ซึ่งการเสนอสินค้าจะมี 2
    รูปแบบ ได้แก่ การสั่งซื้อตามปกติ และการประมูลราคา ซึ่งจะใช้รูปแบบใดสั่งซื้อนั้นขึ้นกับชนิด
    ปริมาณ และมูลค่าของสินค้าที่สั่งในแต่ละครั้ง สัดส่วนการขายให้แก่ลูกค้าในกลุ่มนี้คิดเป็นร้อยละ
    10 ของยอดขายรวม

    ธุรกิจวิศวกรรมวางระบบ

กลุ่มลูกค้าเป้าหมายในธุรกิจวิศวกรรมมีทั้งภาครัฐและเอกชนที่มีการติดตั้งระบบข่ายสายสารสนเทศครบวงจร
และมีการแยกงานการติดตั้งระบบข่ายสายสัญญาณ ออกจากระบบงานอย่างชัดเจน
ตัวอย่างรายชื่อลูกค้าในอดีตของธุรกิจวิศวกรรม ได้แก่ อาคารสำนักงานใหญ่ บมจ. ยูไนเต็ด
คอมมิวนิเคชั่น ศูนย์กีฬาเอเชี่ยนเกมส์ มหาวิทยาลัยธรรมศาสตร์ การไฟฟ้าฝ่ายผลิตแห่งประเทศไทย
ธนาคารออมสิน เป็นต้น กลุ่มลูกค้าอีกกลุ่มได้แก่ บริษัทผู้ค้าคอมพิวเตอร์
หรือผู้รับเหมาที่ติดตั้งระบบข่ายสายสัญญาณเอง และว่าจ้างให้บริษัทเป็นผู้จัดสายและเข้าสาย
(Terminate) พร้อมทดสอบ (Testing)

2.  การจัดหาผลิตภัณฑ์และบริการ

    1.  ธุรกิจจัดจำหน่ายสายสัญญาณ

บริษัทเป็นตัวแทนจัดจำหน่ายสินค้าและนำเข้าอุปกรณ์ข่ายสายสัญญาณคอมพิวเตอร์
เทคโนโลยีสารสนเทศและการสื่อสารโทรคมนาคม ซึ่งการจัดหาผลิตภัณฑ์ของบริษัท
มีทั้งการนำสินค้าเข้าจากผู้ผลิตจากต่างประเทศ (เช่น ผลิตภัณฑ์ยี่ห้อ LINK)
มีการซื้อผ่านสาขาของผู้ผลิตภายในประเทศ (เช่น ผลิตภัณฑ์ยี่ห้อ AMP)
และมีการจ้างผลิตโดยผู้ผลิตต่างประเทศและภายในประเทศโดยผู้รับจ้างผลิตสินค้า (Original
Equipment Manufacturer : OEM) ภายใต้ยี่ห้อ 19” GERMANY EXPORT RACK และ
Interlink ซึ่งเป็นยี่ห้อสินค้าของบริษัทเองอีกด้วย

ตาราง 3.3 แสดงรายละเอียดของสัญญาระหว่างบริษัทกับผู้ผลิตสินค้ายี่ห้อต่างๆ

+---------+--------------+------------+-----+-------------------------+
| สินค้า    | บริษัทคู่ค้า      | ประเภทสัญญา | อ   | เงื่อนไขที่สำคัญในสัญญา       |
|         |              |            | ายุส |                         |
|         |              |            | ัญญา |                         |
+---------+--------------+------------+-----+-------------------------+
| LINK    | ANC Inc.     | Exclusive  | 3 ปี | -   *                   |
|         |              | D          |     |                         |
|         |              | istributor |     |   ให้บริษัทเป็นตัวแทนจัดจำหน่า |
|         |              |            |     | ยแต่เพียงผู้เดียวในประเทศไทย |
|         |              | สิ้นสุด       |     |                         |
|         |              | สัญญาเมื่อวันที่ |     |    และประเทศในแถบอินโดจีน |
|         |              | 31 ธันวาคม  |     |                         |
|         |              | 2552       |     | -   บริษัทได้นำ            |
|         |              |            |     | เครื่องหมายการค้ามาจดทะเบีย |
|         |              |            |     | นเครื่องหมายการค้าในประเทศ |
|         |              |            |     |     เลขที่ ค.147350       |
+---------+--------------+------------+-----+-------------------------+
| AMP     | Tyco         | Authorizes | 1 ปี | -   Tyco                |
|         | Electronics  | D          |     |                         |
|         | (Thailand)   | istributor |     | สามารถแต่งตั้งผู้แทนจำหน่ายอื่น |
|         | Limited      |            |     | ๆได้โดยไม่จำเป็นต้องแจ้งบริษัท |
|         |              | สิ้นสุด       |     |                         |
|         |              | สัญญาเมื่อวันที่ |     |                         |
|         |              | 30 กันยายน  |     |                         |
|         |              | 2552       |     |                         |
+---------+--------------+------------+-----+-------------------------+
| 19”     | E.S.         | การเข้าไป   |     | -                       |
| GERMANY | I            | ถือหุ้นบางส่วน |     |    บริษัทเป็นเจ้าของยี่ห้อสินค้า |
| EXPORT  | nternational |            |     |     โดยจ                |
| RACK    | (1991) Co.,  |            |     | ดเครื่องหมายการค้าในประเทศ |
|         | Ltd.         |            |     |     เลขที่ ค. 163601      |
|         |              |            |     |                         |
|         |              |            |     | -                       |
|         |              |            |     |    ว่าจ้างโรงงานให้ผลิตภายใ |
|         |              |            |     | ต้ยี่ห้อสินค้าและลิขสิทธิ์ของบริษัท |
+---------+--------------+------------+-----+-------------------------+

ทั้งนี้ กระบวนการจัดการของบริษัท
ได้รับการรับรองระบบงานบริหารคุณภาพตามมาตรฐานอุตสาหกรรม (มอก.) และ
บริษัทยังได้รับการรับรองคุณภาพมาตรฐาน ISO 9001 : 2000 เลขที่ QMS 03093/697
จากสถาบัน Management System Certification Institute (Thailand) (MASCI)

1.  ธุรกิจวิศวกรรมวางระบบ

ขั้นตอนการให้บริการในธุรกิจวิศวกรรม มีดังนี้

1.  ศึกษาระบบงานและความต้องการของลูกค้าทั้งในด้านระบบข่ายสายคอมพิวเตอร์เทคโนโลยีสารสนเทศ
    และการสื่อสารโทรคมนาคมและอุปกรณ์ต่างๆที่จำเป็น

2.  ออกแบบระบบและระบุวัสดุอุปกรณ์ต่างๆที่ใช้

3.  หากมีการใช้วัสดุอุปกรณ์ที่นอกเหนือจากสินค้าที่มี บริษัทจะให้บริษัทพันธมิตรเสนอราคาให้

4.  คำนวณหามูลค่างานทั้งหมด โดยวิศวกรผู้เชี่ยวชาญ

5.  จัดทำใบเสนอราคา หรือยื่นซองประมูลงาน

6.  ทำสัญญาว่าจ้างในกรณีที่ได้รับเลือก

7.  จัดเตรียมวัสดุและอุปกรณ์ที่เกี่ยวข้อง

8.  ติดตั้งและทดสอบระบบโดยแผนกวิศวกรรมของบริษัทร่วมกับลูกค้า

9.  ระบบเสร็จสมบูรณ์พร้อมส่งมอบ

บริษัทไม่มีนโยบายในการสั่งซื้อสินค้าล่วงหน้า เนื่องจากในการดำเนินโครงการแต่ละโครงการ
มีการกำหนดลักษณะและ/หรือคุณสมบัติของสินค้าแตกต่างกันไป ดังนั้น
บริษัทจะสั่งซื้อสินค้าเมื่อเริ่มดำเนินโครงการในราคาที่บริษัทได้ตกลงไว้กับบริษัทคู่ค้าก่อนการเข้าประมูลงานในแต่ละครั้ง

3.  งานที่ยังไม่ได้ส่งมอบ

+------------------+-------+---------+---------+---------+----------+
| รายการ           | โค    | ผู้ว่าจ้าง  | มูลค่า    | กำห     | ค        |
|                  | รงการ |         | โครงการ | นดส่งมอบ | วามคืบหน้า |
|                  |       |         |         |         |          |
|                  |       |         |         |         | ณ 31     |
|                  |       |         |         |         | ธ.ค.     |
|                  |       |         |         |         | 2549     |
+------------------+-------+---------+---------+---------+----------+
| ธุร               | สนา   | บริษัท    | 106.94  | 31      | 87.09%   |
| กิจวิศวกรรมวางระบบ | มบินสุว | ทีโอที    | ล้านบาท  | มีนาคม   |          |
|                  | รรณภูมิ | จำกัด    |         | 2550    |          |
| 1.  งานติดตั้งระบบ  |       | (มหาชน) |         |         |          |
|     IP Cable     |       |         |         |         |          |
|                  |       |         |         |         |          |
| ได้แก่ สาย FIBER   |       |         |         |         |          |
| OPTIC            |       |         |         |         |          |
| พร้อมอุปกรณ์และสาย  |       |         |         |         |          |
| โทรศัพท์           |       |         |         |         |          |
| เพื่อรองรับเทคโนโลยี |       |         |         |         |          |
| IP PHONE         |       |         |         |         |          |
+------------------+-------+---------+---------+---------+----------+
| 2.               | ส     | บริษัท    | 75      | 31      | 88.27%   |
| งานจ้างเหม        | นามบิน | ทีโอที    | ล้านบาท  | มีนาคม   |          |
| าติดตั้งระบบPassive |       |         |         | 2550    |          |
| Device           | สุว    | จำกัด    |         |         |          |
| รองรับการให้บร     | รรณภูมิ | (มหาชน) |         |         |          |
| ิการในเขตปลอดอากร |       |         |         |         |          |
| (CFZ)            |       |         |         |         |          |
+------------------+-------+---------+---------+---------+----------+
| 3 งานจ้างเหมาติดตั้ง | ส     | บริษัท    | 84.50   | 31      | 46.24%   |
| OUTLET เทคโนโลยี  | นามบิน | ทีโอที    | ล้านบาท  | มีนาคม   |          |
| IP PHONE         |       |         |         | 2550    |          |
|                  | สุว    | จำกัด    |         |         |          |
|                  | รรณภูมิ | (มหาชน) |         |         |          |
+------------------+-------+---------+---------+---------+----------+
| 4.  ง            | กทม.  | การไฟฟ้า | 97.20   | 3       | 54.84%   |
| านจ้างเหมาติดตั้งสาย | และป  | นครหลวง | ล้านบาท  | มิถุนายน  |          |
|     ADSS Optical | ริมณฑล |         |         | 2550    |          |
|     Fiber Cable  |       |         |         |         |          |
|                  |       |         |         |         |          |
| พร้อมจัดหาวัสดุอุปกรณ์ |       |         |         |         |          |
|     (เฟส 2)      |       |         |         |         |          |
+------------------+-------+---------+---------+---------+----------+
| 5.  จัดทำบัต       | บัตร   | กร      | 45      | สัมปทาน  | -        |
| รเพื่อใช้ในการผ่านพิธ | Smart | มศุลกากร | ล้านบาท  | 3 ปี     |          |
| ีการศุลกากรในรูปแบบ | Card  |         | (รับร    | ตั้งแต่ 26 |          |
|     Smart Card   |       |         | ู้รายได้ตา | มกราคม  |          |
|                  |       |         | มจำนวนผ | 2547 ถึง |          |
|                  |       |         | ู้มาทำบัตร | 25      |          |
|                  |       |         | Smart   | มกราคม  |          |
|                  |       |         | Card    | 2550    |          |
+------------------+-------+---------+---------+---------+----------+

[1] ข้อมูล ICT Market Outlook for Year 2003 ของ ATCI, ATSI, INA